

VLADA REPUBLIKE HRVATSKE

Zagreb, 21. veljače 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo gospodarstva, poduzetništva i obrta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Nacrt prijedloga zakona o izmjeni Zakona o alternativnom rješavanju potrošačkih sporova, s Nacrtom konačnog prijedloga zakona |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**MINISTARSTVO GOSPODARSTVA, PODUZETNIŠTVA I OBRTA**

**Nacrt**

**PRIJEDLOG ZAKONA O IZMJENI ZAKONA O ALTERNATIVNOM RJEŠAVANJU POTROŠAČKIH SPOROVA, S NACRTOM KONAČNOG PRIJEDLOGA ZAKONA**

**Zagreb, veljača 2019.**

**PRIJEDLOG ZAKONA O IZMJENI ZAKONA O ALTERNATIVNOM RJEŠAVANJU POTROŠAČKIH SPOROVA**

**I. USTAVNA OSNOVA ZA DONOŠENJE ZAKONA**

 Ustavna osnova za donošenje ovoga Zakona sadržana je u odredbi članka 2. stavka 4. podstavka 1. Ustava Republike Hrvatske (Narodne novine, br. 85/10 – pročišćeni tekst i 5/14 – Odluka Ustavnog suda Republike Hrvatske).

**II. OCJENA STANJA, OSNOVNA PITANJA KOJA SE UREĐUJU PREDLOŽENIM ZAKONOM, TE POSLJEDICE KOJE ĆE DONOŠENJEM ZAKONA PROISTEĆI**

 Zakonom o alternativnom rješavanju potrošačkih sporova (Narodne novine, broj 121/16) predviđeno je jednostavno, učinkovito, brzo i jeftino izvansudsko rješavanje sporova koje omogućuje potrošačima s boravištem u Europskoj uniji, da na dobrovoljnoj osnovi pokreću postupke za rješavanje sporova protiv trgovaca sa sjedištem u Republici Hrvatskoj pred tijelima za alternativno rješavanje potrošačkih sporova, i to za sve vrste domaćih i prekograničnih sporova koji proizlaze iz ugovora o prodaji ili ugovora o uslugama.

 Inspekcijski nadzor nad provedbom navedenog Zakona provodi Ministarstvo gospodarstva, poduzetništva i obrta, u sklopu kojeg je ustrojena i Uprava za inspekcijske poslove u gospodarstvu. Osim navedenog, Ministarstvo gospodarstva, poduzetništva i obrta obavlja i upravni nadzor nad provedbom ovoga Zakona.

 Nacionalnim programom reformi za 2018. utvrđene su mjere za jačanje konkurentnosti gospodarstva i unaprjeđenje poslovnog okruženja (mjera 4.1. i 4.1.1.) te s njima u vezi mjera „Objedinjavanje gospodarskih inspekcija“, kao temelj za učinkovitije obavljanje inspekcijskih poslova, koji se sada obavljaju u središnjim tijelima državne uprave, u konkretnom slučaju inspekcijskih poslova koje obavlja Ministarstvo gospodarstva, poduzetništva i obrta, Uprava za inspekcijske poslove u gospodarstvu.

 Obzirom da inspekcijske poslove u području alternativnog rješavanja potrošačkih sporova od 1. travnja 2019. godine preuzima Državni inspektorat, potrebno je izmijeniti odredbu Zakona o alternativnom rješavanju potrošačkih sporova, a koja se odnosi na poslove obavljanja inspekcijskog nadzora nad provedbom ovoga Zakona.

**III. OCJENA SREDSTAVA POTREBNIH ZA PROVOĐENJE ZAKONA**

 Za provedbu ovoga Zakona nije potrebno osigurati dodatna sredstva u državnom proračunu Republike Hrvatske.

**IV. RAZLOZI DONOŠENJA ZAKONA PO HITNOM POSTUPKU**

 Prema odredbi članka 204. stavka 1. Poslovnika Hrvatskoga sabora (Narodne novine, br. 81/13, 113/16, 69/17 i 29/18) zakon se može donijeti po hitnom postupku, kada to zahtijevaju osobito opravdani razlozi, koji u prijedlogu moraju biti posebno obrazloženi.

 Nacionalnim programom reformi 2018., utvrđena je reformska mjera objedinjavanja inspekcija u Državnom inspektoratu kao temelj za učinkovitije obavljanje inspekcijskih poslova, koji se sada obavljaju u središnjim tijelima državne uprave.

 Sukladno članku 204. stavku 1. Poslovnika Hrvatskoga sabora predlaže se donošenje ovoga Zakona po hitnom postupku, u cilju izbjegavanja pojave pravnih praznina u postupanju inspekcijskih službi u sklopu Državnog inspektorata od 1. travnja 2019. godine, u svrhu osiguravanja pravilnog, učinkovitog i djelotvornog funkcioniranja državne uprave u upravnim područjima koje je Državni inspektorat preuzeo od pojedinih središnjih tijela državne uprave, a što su osobito opravdani razlozi za donošenje ovoga Zakona po hitnom postupku.

**KONAČNI PRIJEDLOG ZAKONA O IZMJENI ZAKONA O ALTERNATIVNOM RJEŠAVANJU POTROŠAČKIH SPOROVA**

**Članak 1.**

U Zakonu o alternativnom rješavanju potrošačkih sporova (Narodne novine, broj 121/16), članak 30. mijenja se i glasi:

 „(1) Upravni nadzor nad provedbom ovoga Zakona obavlja Ministarstvo.

 (2) Inspekcijski nadzor nad provedbom ovoga Zakona obavljaju tržišni inspektori središnjeg tijela državne uprave nadležnog za inspekcijske poslove u skladu s ovlastima određenim posebnim zakonom.“.

**Članak 2.**

Ovaj Zakon objavit će se u Narodnim novinama, a stupa na snagu 1. travnja 2019. godine.

**OBRAZLOŽENJE**

**Uz članak 1.**

Ministarstvo gospodarstva, poduzetništva i obrta i dalje obavlja upravni nadzor nad provedbom ovoga Zakona.

Obzirom da inspekcijske poslove u području alternativnog rješavanja potrošačkih sporova od 1. travnja 2019. godine preuzima Državni inspektorat, nužna je odgovarajuća izmjena članka 30. važećeg Zakona.

**Uz članak 2.**

Ovim člankom određuje se dan stupanja na snagu ovoga Zakona.

# ODREDBA VAŽEĆEG ZAKONA KOJA SE MIJENJA

Članak 30.

Tijelo nadležno za nadzor provedbe ovoga Zakona je Ministarstvo.